Mi a CSOK? Támogatás vagy hitel?
A Családok Otthonteremtési Kedvezménye egy vissza nem térítendő állami támogatás,
        amely 2015. július 1-jétől igényelhető. Célja, hogy a gyermekes vagy a gyermeket vállaló
        családok könnyebben juthassanak lakáshoz. Aki a jogszabályban foglalt feltételeknek megfelel,
        az meglévő vagy vállalt  gyermeke(i) után
      
      
        egyszeri, vissza nem térítendő támogatást kaphat,
        kamattámogatott hitelt vehet fel (amennyiben megfelel a hitelt nyújtó bank hitelbírálati feltételeinek).
      
      
        A program az idők során folyamatosan bővült:
      
      
        
          2016. január 1-jétől a legalább 3 gyermekes (ideértve a meglévő és vállalt gyermekeket is)
          új lakáscélt megvalósító családok a CSOK támogatás mellé legfeljebb 10 millió Ft
          összegű, kedvező kamatozású kamattámogatott hitelt is igénybe vehettek.
        
        
          2018. december 1-jétől emelkedett ez az összeg, így a legalább 3 gyermekes családok maximum
          15 millió Ft kamattámogatott hitelt is igénybe vehetnek új lakáscéljuk megvalósítására.
        
        
          2018. december 1-jétől a 2 gyermekes családoknak is lehetőségük nyílt  a kamattámogatott
          kölcsön igénylésére, új lakáscélra maximum 10 millió Ft-os összegben.
        
        
          2019. július 1-jétől már használt lakás vásárlására is igénybe lehet venni
          a kamattámogatott  hitelt, 2 gyermek esetén maximum 10 millió Ft, 3 vagy több gyermek esetén
          maximum 15 millió Ft értékben.